Here is a page extracted from Wikipedia that may contain CSS, HTML, and a lot of unformatted text.

Title: Šėlova
Content: Šėlova () īr miestielis Rasėiniu rajuonė, pri kelė Raseinē–Tītovienā, Tītovienu regijuonėniamė parkė. Seniūnėjės cėntros. Stuov Šėlovuos Švt. Panuos Marėjės Gėmėma bazilėka (pabūdavuota 1760–1775 m., īr stebuklās garsiejontis Marėjės abruozds, katros īr bažninčės dėdliajamė altuoriou), kuoplīčė Švt. Marėjės apsireiškėma garbē (pabūdavuota 1924 m. Marėjės apsireiškėma vėituo), īr vėdorėnė muokīkla, ambulatuorėjė (muokīkluo), aptieka, maista prėkiū krautuvė, koltūras nomā. Miestielis ivēn i Tītovienu regijuonėnė parka terituorėjė.

Istuorėjė 
Pėrmuosės suodības atsėrada XV omžiaus pradiuo. 1457 metās pabūdavuota pėrmuojė bažninčė, katra bova pašvėntėnta Švt. Mergelės Marėjės ė šv. Petra ė Baltruomiejaus tėtolou. 1608 a 1612 metās pėimenieliams apsėreiškė Švt. Pana Marėjė (ana īr pavaizdouta miestelė gerbė). Naujīna api tou nutėkėma paplėta po vėsa Lietova.

1993 m. Šėlovuo lonkies popiežios Juons Paulios II.

2002 m. vasarė 19 d. Prezidėnta dekreto patvėrtėnts miestelė gerbs.

Raseiniu rajuona gīvenvėitės